[{"text_idx": "#000000", "text": "Ko\u0303ige rohkem teeb Taimot murelikuks see, et karstialal ei ole enam selliseid u\u0308leujutusi, nagu kunagi varem. Maa-aluste kaevanduska\u0308ikude to\u0303ttu on po\u0303hjavee tase alanenud (Taimo, 60aastane)."}, {"text_idx": "#000002", "text": "Ku\u0308sin, kuidas ja kui kaua on ta selle kohaga seotud olnud. Taimo ra\u0308a\u0308gib, et ta on 12. po\u0303lvkond, kes samas talus tegutseb. Seeja\u0308rel la\u0308heb tema jutt kaugele Po\u0303hjaso\u0303ja aega ning ta pajatab loo, kuidas tema esivanemad siia kanti sattusid. Nimelt oli siia toodud kaks peret Ingerimaalt ja kaks Tartumaalt ning no\u0303nda hakkas so\u0303jaja\u0308rgne ku\u0308la uuesti kasvama. Taimo u\u0308tleb, et vahepeal oli siinne ku\u0308la olnud pa\u0308ris suur. Ta viipab ka\u0308ega kaugele teele ja ra\u0308a\u0308gib, kuidas kolhoosiajast alates on ja\u0308rjest kadunud talud ja kool."}, {"text_idx": "#000003", "text": "Jo\u0303udes tagasi po\u0303levkivi teemani, ra\u0308a\u0308gib Taimo karstialast, kus kevadeti oli vett olnud nii palju, et see tuli u\u0308le kallaste, kuni so\u0303iduteeni. Suurvesi ulatus kaugele u\u0308le po\u0303llu. Taimo meenutab, kuidas nad kunagi seal parvetasid: \u201e...ja siis me olime noored ja siis meil olid tehtud palkidest parved ja so\u0303itsime siin. Ja me so\u0303itsime sinna suurte pa\u0308rnade alla, maja seina vastu, ra\u0308a\u0308kisime la\u0308bi akna juttu parvel. Nii ko\u0303rgel oli vesi.\u201c Ta ra\u0308a\u0308gib, et kui Viru kaevandus hakkas to\u0308o\u0308le, siis hakkas vesi a\u0308ra kaduma. Ku\u0308la kaevud ja\u0308id tu\u0308hjaks ja majadesse toodi trassivesi."}, {"text_idx": "#000005", "text": "U\u0308sna murelikuks muutub Taimo, vaadates eemal olevaid po\u0303lde. Ta lausub, et kunagi olid po\u0303llud siledad, kuid nu\u0308u\u0308d na\u0308ha suuri vajumise ja\u0308lgi. Seeja\u0308rel aga otsib Taimo u\u0308sna meie la\u0308hedalt pika rohu seest va\u0308lja u\u0308he kivi, mille sees on augud. Ta ra\u0308a\u0308gib, et tema vanaisa oli mo\u0303isa sepp ja sepikoda asus po\u0303nka peal. Taimo ra\u0308a\u0308gib, et vanasti, kui po\u0303llu peal kive lo\u0303hati, siis ka\u0308sipeitliga tehti lo\u0303hkeaine jaoks augud kivisse. Kui ta vanaisa peitleid tegi, siis sellel kivil ta katsetas, kas karastus sai piisavalt ko\u0303va."}]